Гістарычная гадзіна “Свет асветніцтва” прайшла ў Касцюковіцкай цэнтральнай бібліятэцы ім. І. Чыгрынава да Дня беларускага пісьменства. Удзельнікі мерапрыемства з цікавасцю слухалі паведамленні пра асветнікаў зямлі беларускай: Еўфрасінню Полацкую, Францыска Скарыну,Сімяона Полацкага, Кірылу Тураўскага, Сымона Буднага і інш. На працягу свята гучалі вершы М.Пазнякова, П.Броўкі, Д.Бічэль-Загнетавай, М.Лужаніна. Удзельнікі мерапрыемства паказвалі добрыя веды ў адказах на пытанні віктарыны, прысвечанай жыццеваму і творчаму шляху Францыска Скарыны. У канцы свята бібліятэкары пазнаёмілі гасцей з бібліятэчнай выставай “З вытокаў беларускага пісьменства”.